Haukilahden lentävä lautanen

<https://ravintolahaikaranpesa.fi/>

Yksi Suomen vaikuttavimmista vesitorneista Haukilahdessa näkyy Länsiväylää ajaessa kaukaa: ufomainen betonirakennus ottaa maiseman haltuunsa Tapiolan ja Westendin lähellä.

Silmiä hiveleviin nähtävyyksiin  76 metrin korkeuteen pääsee käsiksi lounastamalla ravintola Haikaranpesässä, jonka erikoisuuksiin kuuluu paljon kiitosta saanut seisova pöytä. Ravintolaa voi vuokrata myös yksityistilaisuuksiin.

Tornia kiertävä näköalatasanne tarjoaa huimat näköalat niin Suomenlahden horisonttiin kuin Helsingin ja Espoon kaupunginosiin ja moniin nähtävyyksiin. Tasanteelta voi nähdä  myös Espoon kolme muuta vesitornia.

Vesitorni on rakennettu vuonna 1986 ja sen säiliöön mahtuu vettä 4100 kuutiometriä.

Haukilahdessa on myös viehättävä pienvenesatama ja uimarantakin löytyy läheltä.

Erikoiset vesitornit ovat monen muunkin kaupungin maamerkkejä. Ohessa viisi vinkkiä kiehtoviksi kokemuksiksi.

Varkauden vesitorni, jossa on näköalatasanne ja kahvila, yhdisti aikoinaan asumisen ja vesihuollon. Halikon vesitornin ulkomuoto Karavuoren huipulla jäljittelee linnaa. Haukkavuoren vesitorni kalliolla Kotkassa sekä Vaasan yli 200-rappusella ja Eurajoen Foucault-heilurilla[[1]](#footnote-1) varustetut tornit ovat vierailun arvoisia, mutta avoinna vain kesäisin.

1. <http://paavonpolut.fi/foucaultn-heiluri-eurajoella-30v/> [↑](#footnote-ref-1)